Dalgħodu l-għaqda tal-persuni neqsin mis-smiegħ appellaw lill-Gvern għal dħul ta’ servizzi bil-għan li tittejjeb il-kwalita’ tal-ħajja ta’ persuni nieqsa mis-smiegħ. L-għaqda qed titlob għal bidla urġenti għas-servizz ta’ emergenza 112, fejn sal-lum persuna nieqsa mis-smiegħ m’għandha ebda aċċess biex twassal il-messaġġ tagħha f’każ ta’ emerġenza. Servizzi oħra li jixtiequ persuni nieqsa mis-smiegħ huwa s-sotto titli fis-swali taċ-ċinema, biex persuna nieqsa mis-smiegħ ikollha l-opportunita’ li ssegwi film taċ-ċinema. Dalgħodu waqt is-seminar tkellmet il-Ministru Marie Louise Coleiro Preca li qalet li wara laqgħat li kellha mal-għaqda, kienet impressjonata bl-entużjazmu u l-enerġija li għandhom il-persuni nieqsa mis-smiegħ u wegħdet li se tkun qed taħdem id f’id mal-persuni b’diżabilita’ biex ittejjeb il-kwalita’ tal-ħajja tagħhom, kif inhu xieraq.